Coba jelasin Sinopsis dari Battle of Surabaya dalam bahasa sunda dong

Ieu pilem nyaritakeun Musa, rumaja tukang semir sapatu nu jadi kurir keur perjuangan para pajoang arék-arék Suroboyo katut TKR dina kajadian perang rongkah 10 Nopémber 1945 di Surabaya nu niwaskeun bangsa Indonésia kurang leuwih 16.000 jiwa, sarta soldadu Sekutu 1.500 jiwa.

Carita dibuka ku visualisasi rongkah dibomna kota Hiroshima ku Sekutu nu nandaan sumerahna Jepang. “Indonesia merdeka, itu yang kudengar di RRI, Jepang menyerah!”, ceuk Musa. Tapi langit Surabaya beureum deui ku ayana Insidén Bendéra katut kadatangan Sekutu nu ditumpangan ku Walanda. Katambah deui ku ayana gangguan tina kelompok pamuda Kipas Hideung nu dilawan ku Pamuda Républiken. Résidén Sudirman, Gubernur Suryo, Pa Moestopo, Bung Tomo katut inohong-inohong lianna ngahudangkeun sumanget arék-arék Suroboyo katut pamuda Indonésia pikeun singkil ngalawan penjajahan.

Musa dipercaya minangka kurir surat katut kode-kode rahasia nu dikombinasikeun jeung lagu-lagu keroncong tina Radio Pemberontakan Rakyat Indonésia nu diadegkeun ku Bung Tomo. Sababaraha kajadian diliwatan ku Musa minangka kurir, leungit harta banda katut jalma-jalma nu dipikanyaah geus jadi konsékwénsi tina tugas mulya kasebut.

Ieu carita mangrupa carita adaptasi tina perang 10 Nopémber di Surabaya. Lian ti inohong nyata, aya ogé inohong fiktif nu ngahaja dijieun keur ngauatkeun pesen nu rék ditepikeun. Pesen perang ngeunaan sumanget, cinta ka lemah cai, katut perdamaian.